# data[].attributes.headline
วัดเขาดินใต้หรือวัดพระหน่อธรนินทร์ใกล้วารินคงคาราม

# data[].attributes.subject
วัดเขาดินใต้หรือวัดพระหน่อธรนินทร์ใกล้วารินคงคาราม

# data[].attributes.body
นางสาวพลอยไพลิน มะลิซ้อน ม.5/4 เลขที่27

# data[].attributes.headline
วัดเขาดินใต้หรือวัดพระหน่อธรนินทร์ใกล้วารินคงคาราม

# data[].attributes.subject
วัดเขาดินใต้หรือวัดพระหน่อธรนินทร์ใกล้วารินคงคาราม

# data[].attributes.body
เป็นที่มีความเก่าแก่และและน่าสนใจอีกแห่งหนึ่งของ จ.นครสวรรค์ ที่สร้างขึ้นเมื่อ  พ.ศ.๒๓๗๓ โดยพระครูหลา เจ้าอาวาสวัดมหาโพธิ์ใต้ในสมัยนั้นวัดพระหน่อธรณินทร์ใกล้วารินคงคาราม ตั้งอยู่เลขที่ ๑ บ้านเขาดินใต้ หมู่ที่ ๖ ตำบลเขาดิน อำเภอเก้าเลี้ยว จังหวัดนครสวรรค์ และวัดเขาดินใต้ยังมีความน่าสนใจในอีกหลายแง่มุม ทั้งในเชิงสถาปัตยกรรมโบราณ เป็นศูนย์รวมใจของผู้คนในชุมชน เป็นที่เลื่อมใสศรัทธาของผู้คนในจังหวัดนครสวรรค์และจังหวัดใกล้เคียง และวัดนี้ยังมีความสำคัญในเชิงประวัติศาสตร์ด้วย

# data[].attributes.headline
รัชกาลที่5กับหลวงพ่อเฮง

# data[].attributes.subject
รัชกาลที่5กับหลวงพ่อเฮง

# data[].attributes.body
เมื่อวันที่ 28 สิงหาคม​ พ.ศ 2449 พระบาทสมเด็จพระจุลจอมเกล้าเจ้าอยู่หัว​ รัชกาลที่ 5 ได้เสด็จประพาสต้นชลมารค ทรงแวะวัดเขาดินใต้ เพื่อนมัสการหลวงพ่อเฮง ซึ่งขณะนั้นเป็นเจ้าอาวาส ทรงสนทนาธรรมกับหลวงพ่อเฮงเป็นเวลานานจนพอพระราชหฤทัยและทรงชื่นชมในศีลา-จารวัตรของภิกษุรูปนี้ ภายหลังที่ได้เสด็จฯกลับพระนคร ได้นิมนต์หลวงพ่อเฮงเข้าเฝ้าบ่อยครั้ง โดยเฉพาะ ในราชพิธีสำคัญๆ ของพระราชวัง และทรงภายหลังได้กรุณาโปรดเกล้าฯ แต่งตั้งหลวงพ่อเฮง เป็นพระครูชั้นพิเศษ มีพระราชทินนามว่า พระครูพิสิษฐสมถคุณ พัดยศมีแถบสีขาวเป็นสัญลักษณ์เป็นพระครูชั้นพิเศษ

# data[].attributes.headline
ตำนานถ้ำลับแล

# data[].attributes.subject
ตำนานถ้ำลับแล

# data[].attributes.body
มีเรื่องเล่ากันว่าข้างบนนี้มีถ้ำลับแล เป็นที่อาศัยของชาวลับแล ว่ากันว่าวันดีคืนดีจะมีคนได้ยินเสียงดนตรีปี่พาทย์ดังมาจากบริเวณนี้ เนื่องจากมีเรื่องเล่ากันต่อมาว่า เป็นถ้ำที่อยู่ของชาวลับแลในวันพระชาวบ้านมักจะได้ยินเสียงพิณพาทย์มโหรี เสียงดังมาจากถ้ำลับแลแห่งนี้​ ต่อมามีชาวบ้านมายืมของใช้​ แล้วไม่ส่งคืนชาวลับแลถือเป็นเรื่องคำสัตย์ ไม่มีพูดโกหก​ ไม่ลักทรัพย์​ ถือศีลห้าเป็นนิตย์ จึงย้ายไปอยู่ที่อื่น

# data[].attributes.headline
การเสด็จประพาสต้นของ รัชกาลที่5

# data[].attributes.subject
การเสด็จประพาสต้นของ รัชกาลที่5

# data[].attributes.body
ครั้งหนึ่งในอดีต พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้ทรงเสด็จเป็นการส่วนพระองค์ไปยังหลายพื้นที่เพื่อเข้าถึงและรับรู้ถึงความเป็นอยู่ของพสกนิกรอย่างแท้จริง โดย ได้เสด็จมาวัดเขาดินใต้ด้วย โดยที่ท่านได้ทรงสนทนาธรรมกับหลวงพ่อเฮงเจ้าอาวาสวัดเขาดินใต้ในสมัยนั้น จนเกิดเลื่อมใสศรัทธาถึงขั้นมีการนิมนต์หลวงพ่อเฮงไปในงานพระราชพิธีต่าง ๆ อยู่ตลอดรัชกาล และยังมีการพระราชทานสิ่งของต่าง ๆ ให้กับทางวัดหลายครั้ง

# data[].attributes.headline
สถานที่สำคัญในวัด

# data[].attributes.subject
สถานที่สำคัญในวัด

# data[].attributes.body
ภูเขาศิลาสองลูกที่อยู่ทางด้านหลังของวัด โดยเป็นภูเขาที่มีทางเดินติดต่อถึงกันได้ทั้งนี้ มีความเชื่อระหว่างภูเขาทั้งสองลูกนี้ว่ามีถ้ำลับแลที่เชื่อกันว่าเป็นถิ่นที่อยู่ของชาวลับแลมาก่อน วันดีคืนดีจะได้ยินเสียงปี่พาทย์ ฆ้อง เครื่องสาย บรรเลงเพลงดังขึ้นมา ส่วนด้านหลังวัดนั้น เป็นบึงใหญ่ทิวทัศน์สวยงามที่สามารถมองเห็นเขาหลวงแต่ไกล - มณฑปเก่าที่ประดิษฐานรอยพระบาทจำลองสำริดที่มีจารึกด้านข้าง พ.ศ.2456 อยู่ตรงทางทิศเหนือของบริเวณวัดที่ตั้งอยู่บนยอดเขา รอยพระบาทจำลองนี้ได้รับพระราชทานจากพระศรีพัชรินทราบรมราชินีนาถในรัชกาลที่ 5 - เจดีย์เก่าและพระอุโบสถ ตั้งอยู่บริเวณด้านทิศใต้ ซึ่งมีเรื่องเล่าสืบต่อกันมาว่า สมเด็จพุฒจารย์โต พรหมรังสี เคยธุดงค์จาริกและแวะพักเมื่อครั้งเดินทางไปเมืองกำแพงเพชร

# data[].attributes.headline
สถานที่ท่องเที่ยวใกล้เคียงวัด

# data[].attributes.subject
สถานที่ท่องเที่ยวใกล้เคียงวัด

# data[].attributes.body
เมื่อมาเที่ยววัดเขาดินใต้แล้วเรายังสามารถไปเที่ยวสถานที่น่าสนใจใกล้ ๆ กันได้อีก ซึ่งที่แรกก็คือวัดมหาโพธิ์ใต้ เป็นอีกวัดที่หลวงพ่อเฮงท่านได้พัฒนาจนเป็นที่รู้จักและเลื่อมใสศรัทธาของผู้คน ซึ่งวัดเขาดินใต้ กับวัดมหาโพธิ์ใต้ อยู่กันคนละฝั่งแม่น้ำปิง มีสะพานหลวงปู่เฮงเป็นสิ่งเชื่อมโยงกัน และการจัดงานประจำปี วัดเขาดินใต้จะเป็นช่วงสงกรานตร์ และวัดมหาโพธิ์ใต้ จะเป็นงานฉลองประจำปี ส่วนใครที่ได้มาเที่ยววัดเขาดินใต้ หรือ วัดมหาโพธิ์ใต้ ในวันอาทิตย์ อย่าลืมไปเที่ยวตลาดเจ้าค่ะ เป็นตลาดนัดในเชิงวัฒนธรรม ตลาดนี้จะมีของมาขายมากมายเน้นไปทางของกินทั้งของกินแบบโบราณที่เริ่มหายาก และของกินร่วมสมัย กับบรรยากาศดี ๆ ริมแม่น้ำ ซึ่งตลาดนี้จะเปิดทุกวันอาทิตย์ช่วงบ่ายถึงค่ำ